Notitia redditionis. Apud Matisconem, sub die Jovis, ante notitiam domni Leotaldi comitis et fidelibus suis, Walterium vicecomitem et Nardinum atque Raterium necnon et Rotbertum, cum ceteris pluribus; in illorum presentiam venerunt canonici Sancti Vincentii Matiscensis, proclamaverunt se quod fideles sui invaderunt ecclesiam Sancti Vincentii sitam in pago Dunensi, dicatam in honore Beati Martini in villa Liciaco, que est de ratione fratrum, et per multa curricula annorum canonici ipsius loci Matiscensis vestiti fuerunt, et modo injuste perditam habent. Domnus quoque comes prenominatus inquisivit directum temporis una per fidelibus suis seu civibus et circa manentibus et invenit directum Sancti Vincentii et canonicis suis Matiscensium, et videntibus (omnibus) circumstantibus, reddidit illis ipsam ecclesiam. S. Leotaldi comitis. S. Walterii vicecomitis. S. Nardini. S. Adelardi. Hactum est hoc tempore Lotharii regis.